**128/2019. (IV.30.) Kgy. sz. határozat**

1. Szombathely Megyei Jogú Város Közgyűlése a család- és gyermekjóléti szolgáltatásra vonatkozóan Söpte Közös Önkormányzati Hivatallal, Vasszécseny Közös Önkormányzati Hivatallal, Pornóapáti Közös Önkormányzati Hivatallal, Torony Közös Önkormányzati Hivatallal, Sé Közös Önkormányzati Hivatallal a hozzátartozó települések vonatkozásában megkötött megállapodások 9. pontját 2019. április 1. napjától az alábbiak szerint módosítja:

„A Községi Önkormányzat tudomásul veszi, hogy az 1. pont szerinti szolgáltatás vonatkozásában díjat köteles fizetni. A díjszámítás alapját az Intézmény tárgyévi költségvetése, továbbá az ellátáshoz biztosított állami támogatás összege képezi. A Felek a szolgáltatás ellenértékeként fizetendő díjról **2019. április 1. és 2020. március 31.** közötti időszakra vonatkozóan az alábbiak szerint állapodnak meg: a felek rögzítik, hogy a 2019. évre a Magyarország központi költségvetéséről szóló 2018. évi L. törvény 2. számú mellékletében meghatározott támogatás fajlagos összege – az előzetes számítások szerint – 30 család és gyermekjóléti szolgáltatásban részesülő család ellátását biztosítja.”

2. A Közgyűlés felhatalmazza a polgármestert az 1. pontban foglalt szerződés módosítások aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője)

**Határidő:** 2019. április 30. (az 1. pont vonatkozásában)

2019. május 15. (a 2. pont vonatkozásában)